गृहिणी भी यह दावा कर सकती है कि नोटबंदी के दौरान उसने जो रकम जमा कराई थी, वह पति से घरेलू खर्च के लिए मिले हुए पैसों में से बचाई गई थी। ऐसे में आकलन अधिकारी यह पता लगाएगा कि उस महिला का पति उसे कितनी रकम देता है। वह इस बात का अनुमान लगाने की कोशिश भी कर सकता है कि घर में कितना खर्च होता है। इसके बाद वह देखेगा कि उस महिला ने जो रकम जमा कराई है, वह घर खर्च के पैसों में से बचाई जा सकती है अथवा नहीं। कुमार कहते हैं, 'जांच-पड़ताल काफी हद तक जमा कराई गई रकम के इर्द-गिर्द ही घूमेगी। लब्बोलुआब यही है कि आकलन अधिकारी इस बात से संतुष्टï हो जाए कि वह रकम वैध स्रोत से आई है और उस पर कर चुकाया जा चुका है।'